Na temelju članka 13. Statuta javne ustanove Regionalni koordinator razvoja Požeško-slavonske županije („Požeško-slavonski službeni glasnik“, br. 3/18 - u daljnjem tekstu: Statut), Upravno vijeće javne ustanove Regionalni koordinator razvoja Požeško-slavonske županije na svojoj 11. sjednici održanoj dana 31. svibnja 2023. godine, donijelo je

**IV. IZMJENU I DOPUNU**

**PRAVILNIKA** **O PLAĆAMA, NAKNADAMA PLAĆA**

**I DRUGIM MATERIJALNIM PRAVIMA ZAPOSLENIKA**

**JAVNE USTANOVE REGIONALNI KOORDINATOR RAZVOJA**

**POŽEŠKO-SLAVONSKE ŽUPANIJE**

**Članak 1.**

Ovim Izmjenama i dopunama mijenja se i dopunjuje Pravilnik o plaćama, naknadama plaća i drugim materijalnim pravima zaposlenika javne ustanove Regionalni koordinator razvoja Požeško-slavonske županije (KLASA: 012-04/18-01/04, URBROJ: 2177/1-09-01-21-5 od 31. svibnja 2021. – pročišćeni tekst).

**Članak 2.**

Članak 4. mijenja se i glasi:

„Osnovicu za izračun plaća iznosi 439,23 eura“

**Članak 3.**

U članku 10. ispred riječi „i druga uvećanja plaće“ dodaju se riječi „dodatak za topli obrok“.

**Članak 4.**

U članku 8. st.1. mijenja se i glasi:

„Plaća se isplaćuje jednom mjesečno za protekli mjesec, u pravilu najkasnije do 15.-og u mjesecu“.

U istom članku st. 2. briše se, a st. 3. postaje st.2., st. 4. postaje st.3. i tako redom.

**Članak 5.**

U članku 16. st. 1. broj „95“ zamjenjuje se brojem „80“.

**Članak 6.**

Članak 24. mijenja se i glasi:

„Zaposleniku pripada mjesečna naknada za topli obrok u visini maksimalnog neoporezivog dijela, sukladno Pravilniku o porezu na dohodak.“

**Članak 7.**

U članku 25. st. 1. riječi „1.250,00 kuna u netu.“ zamjenjuju se riječima „250,00 eura u neto iznosu i u iznosu od 100,00 eura u vrijednosnom bonu.“.

U istom članku st. 2., dodaje se „od najmanje 100,00 eura u neto iznosu“.

Iza st. 3. dodaje se st. 4. koji glasi:

„Zaposleniku će se isplatiti, prije korištenja godišnjeg odmora, regres u iznosu od najmanje 250,00 eura u neto iznosu“.

U istom članku dosadašnji st. 4. postaje st. 5.

**Članak 8.**

U članku 26. riječi „do visine neoporezivog iznosa sukladno Pravilniku o porezu na dohodak“ zamjenjuju se riječima „100,00 eura u neto iznosu“.

**Članak 9.**

U članku 29. riječi „2,00 kn“ zamjenjuju se riječima „0,40 eura“.

**Članak 10.**

U članku 30. st.3. riječi „1800,00 kn“ zamjenjuju se riječima „238,90 eura“.

**Članak 11.**

U članku 31. riječi „1.000,00 kuna“ zamjenjuju se riječima „132,72 eura“.

**Članak 12.**

Ova IV. Izmjena i dopuna Pravilnika stupa na snagu i primjenjuje se od 1. lipnja 2023. godine, a objavit će se na oglasnoj ploči Ustanove.

KLASA: 012-04/18-01/04

URBROJ: 2177-1-14-01-23-6

Požega, 31. svibnja 2023.

PREDSJEDNICA:

\_\_\_\_\_\_\_\_\_\_\_\_\_\_\_\_\_\_\_\_\_\_

mr.sc. Sunčica Bajić